“Afrosiyob” tezyurar poyezdiga yana tosh otishdi, IIV bayonot bilan chiqdi

Samarqand shahrida 15 may kuni noma'lum shaxs “Samarqand-Zarafshon” temir yo‘l bekatlari oralig‘ida “Qarshi-Samarqand-Toshkent” yo‘nalishida qatnovchi “Afrosiyob” tezyurar poyezdining oynalariga tosh otgan oynalar darz ketgan. 
O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko‘ra, jarohat olganlar yo‘q. 
“Ushbu nojo‘ya xatti-harakatlarning oldini olish maqsadida, poyezddagi yo‘lovchilarimiz manzillariga sog‘-salomat yetib olishlari uchun avvalambor, ota-onalarning farzandlarga bo‘lgan e'tibori, ta'lim muassasalari, jamoat tashkilotlari va Samarqand viloyati MFY mutasaddilari tomonidan yoshlarga bu borada tegishli targ‘ibot-tashviqot ishlarini olib borishlarini so‘raymiz”, - deyiladi IIV xabarida.